02003R1984 — HR — 03.12.2017 — 002.001

Ovaj je tekst namijenjen isključivo dokumentiranju i nema pravni učinak. Institucije Unije nisu odgovorne za njegov sadržaj. Vjerodostojne inačice relevantnih akata, uključujući njihove preambule, one su koje su objavljene u Službenom listu Europske unije i dostupne u EUR-Lexu. Tim službenim tekstovima može se izravno pristupiti putem poveznica sadržanih u ovom dokumentu.

Promijenio:









▼B

UREDBA VIJEĆA (EZ) br. 1984/2003

od 8. travnja 2003.

o uvođenju sustava statističkog praćenja trgovine ►M1 ————— ◄ iglunom i velikookom tunom u Zajednici







POGLAVLJE I.

OPĆE ODREDBE

Članak 1.

Predmet

Ova Uredba utvrđuje za Zajednicu opća pravila i uvjete za primjenu:

(a) programa statističkih dokumenata za ►M1 —————Thunnus thynnus————— ◄ igluna (Xiphias gladius) i velikooku tunu (Thunnus obesus) koje donosi „ICCAT”;

(b) programa statističkih dokumenata za velikooku tunu (Thunnus obesus) koje donosi „IOTC”.

Članak 2.

Područje primjene

Ova se Uredba primjenjuje na ►M1 ————— ◄ igluna i velikooku tunu iz članka 1.:

(a) koju je ulovilo plovilo ili proizvođač Zajednice; ili

(b) koja je uvezena u Zajednicu; ili

(c) koja je izvezena ili ponovno izvezena iz Zajednice u treću zemlju.

Ova se Uredba ne primjenjuje na velikooku tunu ulovljenu ribarskim plovilima koja koriste mreže plivarice ili plovilima koja koriste štapove s mamcima i koja je uglavnom namijenjenu industriji za konzerviranje u područjima primjene Sporazuma za uspostavu Komisije za tune u Indijskom oceanu (dalje u tekstu „IOTC Sporazum”) i ICCAT Konvencije.

Članak 3.

Definicije

Za potrebe ove Uredbe primjenjuju se sljedeće definicije:

▼M1 —————

▼B

(b) iglun: riba vrste Xiphias gladius koja spada pod TARIC oznake iz Priloga II.;

(c) velikooka tuna: riba vrste Thunnus obesus koja spada pod TARIC oznake iz Priloga III.;

(d) ribolov: ulov riba koje pripadaju bilo kojoj od vrsta navedenih u članku 1., koji obavlja plovilo s ciljem iskrcaja, prekrcaja ili stavljanja u kavez ili proizvođač korištenjem klopki za tune;

(e) proizvođač Zajednice: fizička ili pravna osoba koja koristi proizvodna sredstva za dobivanje ribljih proizvoda s ciljem prvog stavljanja na tržište;

(f) uvoz: carinski postupci prema članku 4. stavku 16. točkama. (a) do (f) Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice ( 1 );

▼M2

(g) velika ribarska plovila: ribarska plovila čija duljina preko svega iznosi 20 metara ili više;

(h) velika plovila za pelagijski ribolov parangalom: plovila za pelagijski ribolov parangalom čija duljina preko svega iznosi 24 metara ili više.

▼B







POGLAVLJE 2.

STATISTIČKO PRAĆENJE







Odjeljak 1.

Obveze država članica u slučaju uvoza

Članak 4.

Statistički dokumenti za uvoz

1. Uz sve količine ribe jedne od vrsta navedenih u članku 1. uvezenih iz treće zemlje na područje Zajednice mora biti priložen statistički dokument sastavljen u skladu s primjerkom iz:

▼M1 —————

▼B

— Priloga V. u slučaju igluna,

— Priloga VI. ili Priloga VII. u slučaju velikooke tune.

2. Statistički dokument:

(a) sadrži sve podatke predviđene u odgovarajućim Prilozima iz stavka 1. i sve potpise odgovarajućih subjekata, koji su odgovorni za izjave u tim dokumentima;

(b) ovjerava:

i. kad se ribolov obavlja plovilom: ovlašteni državni službenik države zastave predmetnog plovila ili neka druga ovlaštena osoba ili institucija te države. U slučaju trećih zemalja navedenih u Popisu IVb, ovjeru može obaviti ustanova/institucija koju je ta država priznala;

ii. kad se ribolov obavlja uz pomoć klopki za tune: ovlašteni državni službenik države u čijim teritorijalnim vodama je ulov ostvaren;

iii. u slučaju igluna ►M1 ————— ◄ i velikooke tune ulovljene plovilom u okviru ugovora o zakupu (čarteru): ovlašteni državni službenik ili neka druga ovlaštena osoba ili institucija države izvoznice;

iv. u slučaju velikooke tune ulovljene jednim od plovila iz Priloga VIIIa i VIIIb: japanski ili tajvanski državni službenik ili neka druga osoba koje su vlade tih država ovlastile u tu svrhu;

▼M2

(c) ako je ribolov obavilo veliko ribarsko plovilo, prihvaća se samo ako se to plovilo nalazi u ICCAT-ovu registru plovila.

▼B

3. Statistički dokument dostavlja se nadležnim tijelima države članice u koju se proizvod uvozi.

4. Države članice osiguravaju da njihovo carinsko tijelo ili drugi nadležni službeni predstavnici zatraže i pregledaju sve dokumente, uključujući i statistički dokument, pri uvozu ribe jedne od vrsta navedenih u članku 1.

Te vlasti mogu također pregledati sadržaj svakog tereta kako bi provjerile točnost podataka navedenih u tim dokumentima.

5. Uvoz jedne od vrsta navedenih u članku 1. zabranjuje se kad za odgovarajući uvoz uz predmetni teret nije priložen statistički dokument ovjeren i ispunjen u skladu sa stavcima 1. i 2.







Odjeljak 2.

Obveze država članica u slučaju izvoza

Članak 5.

Statistički dokumenti za izvoz

1. Uz sve količine ribe jedne od vrsta navedenih u članku 1. koje je ulovio plovilo Zajednice ili proizvođač Zajednice i koje su izvezene u treću državu mora biti priložen statistički dokument sastavljen u skladu s primjerkom iz:

▼M1 —————

▼B

— Priloga V u slučaju igluna,

— Priloga VI. ili Priloga VII. u slučaju velikooke tune.

2. Statistički dokument:

(a) sadrži sve podatke predviđene u odgovarajućim prilozima iz stavka 1. i sve potpise odgovarajućih subjekata, koji su odgovorni za izjave u tim dokumentima;

(b) ovjeravaju:

i. nadležna tijela države članice zastave, ili

ii. nadležna tijela druge države članice u kojoj se proizvodi iskrcavaju, uz uvjet da se odgovarajuće količine izvoze izvan Zajednice s područja dotične države članice. Dotična država članica šalje, u roku od dva mjeseca, državi članici zastave primjerak ovjerenog statističkog dokumenta;

▼M2

(c) ako je ribolov obavilo veliko ribarsko plovilo, ovjerava se samo ako se to plovilo nalazi u ICCAT-ovu registru plovila.

▼B

3. Države članice osiguravaju da njihovo carinsko tijelo i drugi nadležni službeni predstavnici zatraže i pregledaju sve dokumente, uključujući i statistički dokument, pri izvozu sve ribe jedne od vrsta navedenih u članku 1.

Te vlasti mogu također pregledati sadržaj svakog tereta kako bi provjerile točnost podataka navedenih u tim dokumentima.

4. Svaka država članica dostavlja Komisiji podatke o svojim nadležnim tijelima iz stavka 2. točke (b) Komisija prosljeđuje te podatke drugim državama članicama.

5. Izvoz jedne od vrsta navedenih u članku 1. zabranjuje se kad za odgovarajući izvoz uz predmetni teret nije priložen statistički dokument ovjeren i ispunjen u skladu sa stavcima 1. i 2.







Odjeljak 3.

Obveze država članica u slučaju ponovnog izvoza

Članak 6.

Potvrde o ponovnom izvozu

1. Potvrda o ponovnom izvozu prilaže se uz sve količine riba jedne od vrsti navedenih u članku 1., koje se:

(a) ponovno izvoze iz Zajednice u treću državu nakon uvoza u Zajednicu; ili

(b) uvoze na područje Zajednice iz treće države nakon što ih je dotična treća država ponovno izvezla.

Potvrde o ponovnom izvozu sastavljaju se u skladu s primjerkom iz:

▼M1 —————

▼B

(b) Priloga X. u slučaju igluna;

(c) Priloga XI. ili Priloga XII. u slučaju velikooke tune.

2. Potvrde o ponovnom izvozu:

(a) sadrže sve podatke predviđene u odgovarajućim prilozima iz drugog podstavka stavka 1. i sve potpise odgovarajućih subjekata, koji su odgovorni za izjave u tim dokumentima;

(b) ovjeravaju nadležna tijela države članice iz koje će se obaviti ponovni izvoz ili nadležna tijela treće države iz koje je ponovni izvoz bio obavljen;

(c) prilažu se uz propisno ovjereni primjerak statističkog dokumenta za izvoz prema članku 4.

3. Države članice koje utvrđuju vjerodostojnost potvrde o ponovnom izvozu u skladu sa stavkom 2. točkom (b) zahtijevaju od ponovnih izvoznika potrebne dokumente koji potvrđuju da teret ponovno izvezenih riba odgovora teretu izvorno uvezenih riba. Države članice na zahtjev dostavljaju državi zastave ili državi izvoznici primjerak potvrde.

4. Potvrda o ponovnom izvozu dostavlja se nadležnim tijelima države članice uvoza ili ponovnog izvoza.

5. Države članice osiguravaju da njihovo carinsko tijelo ili drugi nadležni službeni predstavnici zahtijevaju i pregledaju sve dokumente, uključujući i potvrdu o ponovnom izvozu, pri ponovnom izvozu jedne od vrsta navedenih u članku 1.

Te vlasti mogu također pregledati sadržaj svakog tereta kako bi provjerile točnost podataka navedenih u tim dokumentima.

6. Ponovni izvoz i uvoz nakon ponovnog izvoza jedne od vrsta navedenih u članku 1. zabranjuje se kad uz predmetni teret nije priložena odgovarajuća potvrda ovjerena i ispunjena u skladu sa stavcima 1. i 2.

Članak 7.

Ponovljeni ponovni izvoz

1. Uz sve količine jedne od vrsta navedenih u članku 1. koje su ponovno izvezene nakon što su već bile ponovno izvezene, prilaže se nova potvrda o ponovnom izvozu, ovjerena i ispunjena u skladu s člankom 6. stavcima 1. i 2.

Primjenjuju se članak 6. stavci 3., 4., 5. i 6.

2. Novoj se potvrdi iz stavka 1. prilaže ovjereni primjera prethodno propisno ovjerenih potvrda o ponovnom izvozu priloženih uz teret.

▼M2







Odjeljak 4.

Obveze država članica u pogledu prekrcanih proizvoda na području primjene Konvencije ICCAT-a

Članak 7.a

Statistički dokumenti i izvješćivanje

1. Prilikom ovjeravanja statističkih dokumenata država članica zastave velikih plovila za pelagijski ribolov parangalom osigurava da su prekrcaji u skladu s količinom ulova koju je svako takvo plovilo prijavilo.

2. Država članica zastave velikih plovila za pelagijski ribolov parangalom ovjerava statističke dokumente za prekrcanu ribu nakon potvrde da je prekrcaj obavljen u skladu s člancima od 51. do 58. Uredbe (EU) 2017/2107 Europskog parlamenta i Vijeća ( 2 ). Ta potvrda temelji se na informacijama dobivenima u okviru ICCAT-ovog regionalnog promatračkog programa za prekrcaje na moru.

3. Države članice zahtijevaju da vrste obuhvaćene programima statističkih dokumenata koje su ulovljene velikim plovilima za pelagijski ribolov parangalom na području primjene Konvencije ICCAT-a prilikom uvoza na njihovo područje ili državno područje budu popraćene statističkim dokumentima ovjerenima za plovila na ICCAT-ovu popisu velikih plovila za pelagijski ribolov parangalom s odobrenjem za prekrcaj na moru i preslikom ICCAT-ove prekrcajne deklaracije.

▼B







POGLAVLJE 3.

PRIJENOS PODATAKA

Članak 8.

Podaci o ovjeri

Svaka država članica prosljeđuje Komisiji najkasnije 30 dana nakon stupanja na snagu ove Uredbe primjerak svojih statističkih dokumenata i potvrda o ponovnom izvozu. Ona također prosljeđuje Komisiji sve potrebne podatke o ovjeravanju i, pravodobno, sve izmjene u tim dokumentima i potvrdama u skladu s:

(a) primjercima ICCAT-a iz Priloga XIII. za ►M1 ————— ◄ igluna i velikooku tunu;

(b) primjerkom ICCAT-a iz Priloga XIV. za velikooku tunu.

Članak 9.

Prijenos podataka

1. Države članice koje uvoze, izvoze ili ponovno uvoze ribu jedne od vrsta navedenih u članku 1. prosljeđuju Komisiji elektronskim putem do 15. ožujka za razdoblje od 1. srpnja do 31. prosinca prethodne godine i do 15. rujna za razdoblje od 1. siječnja do 30. lipnja tekuće godine, izvješće o:

(a) količinama svake tržišne prezentacije ribe jedne od vrsta navedenih u članku 1. uvezenih na njihovo područje, specificiranih prema podrijetlu iz treće države, mjestu ulova i vrsti ribolovnog alata;

(b) količinama svake tržišne prezentacije ribe jedne od vrsta navedenih u članku 1. uvezenih na njihovo područje nakon što ih je treća država ponovno izvezla, specificiranih prema podrijetlu iz treće države, mjestu ulova i vrsti ribolovnog alata.

2. Izvješće iz stavka 1. treba sadržavati podatke iz:

▼M1 —————

▼B

(b) Priloga XVI. za igluna;

(c) Priloga XVII. ili Priloga XVIII. za velikooku tunu.

Članak 10.

Nacionalno izvješće

Države članice koje izvoze ribu jedne od vrsta navedenih u članku 1. provjeravaju da su podaci o uvozu koje je dostavila Komisija usklađeni s njihovim vlastitim podacima. One izvješćuju Komisiju o rezultatima tih provjera u nacionalnom izvješću iz članka 9. Uredbe Vijeća (EZ) br. 1936/2001 od 27. rujna 2001. o utvrđivanju mjera nadzora ribolova određenih stokova vrlo migratornih riba ( 3 ).







POGLAVLJE 4.

ZAVRŠNE ODREDBE

Članak 11.

Izmjene priloga

Prilozi ove Uredbe mogu se izmijeniti u skladu s mjerama za očuvanje ICCAT-a i IOTC-a koje obvezuju Zajednicu u skladu s postupkom predviđenim člankom 12. stavkom 2.

Članak 12.

Odborski postupak

1. Komisiji pomaže Upravni odbor za ribarstvo i akvakulturu osnovan člankom 30. Uredbe Vijeća (EZ) br. 2371/2002 od 20. prosinca 2002. o očuvanju i održivom iskorištavanju ribolovnih resursa u okviru zajedničke ribarstvene politike ( 4 ).

2. Upućivanjem na ovaj stavak, primjenjuju se članci 4. i 7. Odluke 1999/468/EZ.

Određuje se da je razdoblje iz članka 4. stavka 3. Odluke 1999/468/EZ jedan mjesec.

3. Odbor donosi svoj poslovnik.

Članak 13.

Stavljanje izvan snage

1. Uredba (EZ) br. 858/94 stavlja se izvan snage.

2. Upućivanja na Uredbu stavljenu izvan snage tumače se kao upućivanja na ovu Uredbu i čitaju se u skladu s usporednom tablicom navedenom u Prilogu XIX.

Članak 14.

Stupanje na snagu

Ova Uredba stupa na snagu sljedećeg dana od dana objave u Službenom listu Europske Unije.

Ova je Uredba u cijelosti obvezujuća i izravno se primjenjuje u svim državama članicama.

▼M1 —————

▼B









PRILOG II.

PROIZVODI IZ ČLANKA 3. točke (b)

Ne dovodeći u pitanje pravila za tumačenje kombinirane nomenklature, tekst opisa robe služi samo za informaciju. U okviru ovog Priloga primjenjuju se oznake TARIC valjane pri prihvaćanju ove Uredbe.







Oznaka TARIC 0301999070 0302698700 0303798700 0304103870 0304109855 0304208700 0304906500 0305200019 0305200076 0305200077 0305309040 0305498020 0305599050 0305699050 1604199130 1604199820 1604209060









PRILOG III.

PROIZVODI IZ ČLANKA 3. točke (c)

Ne dovodeći u pitanje pravila za tumačenje kombinirane nomenklature, tekst opisa robe služi samo za informaciju. U okviru ovog Priloga primjenjuju se oznake TARIC valjane pri prihvaćanju ove Uredbe.







Oznaka TARIC 0301999075 0302341000 0302349000 0303441100 0303441300 0303441900 0303449000 0304103875 0304109865 0304204520 0304909775 0305200021 0305200078 0305200079 0305309075 0305498060 0305599045 0305699040 1604141130 1604141135 1604141630 1604141635 1604141830 1604141835 1604207040 1604207045

▼M1 —————

▼B









PRILOG IV.b

Treće države koje priznaje ICCAT i u kojima statistički dokument može potvrditi ustanova/institucija ovlaštena u tu svrhu, npr. gospodarska komora: Angola, Brazil, Kanada, Kabo Verde, Kina, Côte d’Ivoire, Hrvatska, Ekvatorijalna Gvineja, Gabon, Gana, Gvineja Bisao, Gvineja-Conakry, Japan, Koreja, Libija, Maroko, Rusija, Sveti Toma i Prinsipe, Južna Afrika, Tunis, Urugvaj, SAD, Venezuela.









PRILOG V.

UPUTE ZA STATISTIČKI DOKUMENT ZA IGLUNA

Sukladno preporukama ICCAT-a iz 2001., uz igluna koji se uvozi na područje ugovorne stranke ili se prvi put unosi u regionalnu gospodarsku organizaciju, potrebno je od 1. siječnja 2003. priložiti statistički dokument ICCAT-a za igluna (SWD). Trgovci iglunima koji izvoze ili uvoze sa svih područja oceana obvezni su ispuniti odgovarajuće rubrike statističkog dokumenta za igluna. Samo nakon predočenja pravilno ispunjenih i valjanih dokumenata, dopustit će se pošiljkama igluna ulazak na područje ugovornih stranki (npr. Japan, Kanada, Sjedinjene Države, Španjolska itd.). Pošiljke igluna kojima su priloženi nepravilno ispunjeni statistički dokumenti za igluna (tj. uz pošiljku nema statističkog dokumenta za igluna ili je nepotpun, nevaljan ili krivotvoren) smatrat će se nezakonitim pošiljkama igluna i u suprotnosti s ICCAT-ovim naporima za očuvanje i njihov će se uvoz na područje ugovorne stranke obustaviti (DO PRIMITKA PRAVILNO ISPUNJENOGA DOKUMENTA) ili će podlijegati upravnoj ili drugoj kazni.

Molimo da ove upute koristite kao vodič za ispunjavanje rubrike koja se primjenjuje na izjave i ovjere od strane izvoznika, uvoznika i državne institucije. Ako se ovaj obrazac ne ispunjava na engleskom jeziku, molimo da priložite engleski prijevod ovom dokumentu. Napomena: Ako se iglun (svi navedeni tipovi proizvoda) izvozi izravno iz države/entiteta/entiteta/ribolovnog entiteta ulova u zemlju ugovorne stranke bez prolaska preko neke druge države/entiteta/entiteta koji obavlja ribolov posrednika, sva riba može se navesti na istom dokumentu. Međutim, ako se iglun izvozi preko države/entiteta posrednika (tj. države/entiteta koji nije država/entitet konačnog odredišta proizvoda), potrebno je za različita mjesta odredišta ispuniti različite dokumente ili uz svaku ribu se može priložiti jedan dokument kako bi se u državi/entitetu posredniku mogla prepoznati eventualna podjela pošiljaka. Uvoz dijelova igluna koji nisu meso (npr. glava, oči, ikra, utroba, rep) mogu se dopustiti bez pripadajućeg dokumenta.

DOKUMENT br.: Prostor za državu/entitet/entitet koji obavlja ribolov koji izdaje dokument za upisivanje kodiranog broja dokumenta.

(1) DRŽAVA/ENTITET ZASTAVE: Upišite naziv države/entiteta/entiteta koji obavlja ribolov plovila koje je ulovilo igluna u ovoj pošiljci i koji je izdao ovaj dokument. Prema preporukama ICCAT-a, samo država zastave plovila koje je izlovilo igluna u pošiljci ili u slučaju kad plovilo djeluje u okviru ugovora o zakupu (čarteru), država izvoznica može izdati ovaj dokument.

(2) MJESTO IZVOZA: Upišite grad, federalnu jedinicu ili provinciju i državu/entitet/entitet koji obavlja ribolov iz koje je iglun izvezen.

(3) PODRUČJE ULOVA: Označite područje ulova. (U slučaju (d) i (c), rubrike 4. i 5. nije potrebno ispuniti.)

(4) OPIS RIBE: Izvoznik mora što je točnije moguće pružiti sljedeće podatke. (Napomena: jedna vrsta proizvoda navodi se u jednom retku.) (1) Vrsta proizvoda: navedite vrstu proizvoda u pošiljkama kao SVJEŽ ili ZAMRZNUT (F/FR) ili ŽIVA MASA, BEZ ŠKRGA I UTROBE, BEZ GLAVE, REPA I UTROBE, FILETI ili u DRUGOM obliku (RR/GG/DR/FL/OT). Kod DRUGOG oblika, opišite vrstu proizvoda u pošiljci. (2) Naziv plovila i registracijski broj: upišite naziv i registracijski broj plovila (ako je primjenjivo) koje je ulovilo iglune. Ako proizvod u ovoj pošiljci dolazi s više plovila, navedite sva plovila čiji su proizvodi uključeni u pošiljku. (3) Oznaka alata: navedite vrstu alata korištenog pri izlovu igluna koristeći navedene oznake. (4) Neto-težina proizvoda u kg.

(5) IZJAVA IZVOZNIKA: Osoba ili tvrtka koja izvozi pošiljku igluna mora navesti svoje ime, potpis, adresu, datum izvoza pošiljke i broj dozvole trgovca (ako je primjenjivo). Za države koje primjenjuju druge najmanje veličine ICCAT-a predviđene za iglune, izvoznik mora potvrditi da je navedeni atlantski iglun teži od 15 kg (33lb) ili ako je u komadima, da su ti komadi dobiveni iz igluna težeg od 15 kg.

(6) OVJERA DRŽAVNE INSTITUCIJE: Navedite ime i puni naziv položaja službenika koji potpisuje dokument. Službenik mora biti zaposlen u nadležnom tijelu države zastave plovila koje je ulovilo igluna na kojeg se ovaj dokument odnosi. Taj dokument može potpisati neka druga ovlaštena osoba ili ustanova države zastave ili vlade, ili u slučaju kad plovilo djeluje u okviru ugovora o najmu (čartera), ovlašteni državni službenik ili neka druga ovlaštena osoba ili ustanova te države izvoznice. (Neto-težina pošiljke mora se također navesti u kg u ovoj rubrici.)

(7) IZJAVA UVOZNIKA: Osoba ili tvrtka koja uvozi iglune mora navesti svoje ime, potpis, adresu, datum uvoza igluna, broj dozvole (ako je primjenjivo) i konačno mjesto uvoza. Isto vrijedi i za uvoze u države/entitete/entitete koji obavljaju ribolov posrednike. Za svježe i poleđene proizvode, potpis uvoznika može biti zamijenjen potpisom djelatnika tvrtke koja provodi carinjenje, pod uvjetom da ga je uvoznik na odgovarajući način ovlastio za potpisivanje.

OZNAKE ALATA:







Oznaka Vrsta alata Oznaka Vrsta alata BB plovilo sa štapovima s mamcima SPHL sportski ribolov povrazima GILL mreža stajaćica SPOR neklasificirani sportski ribolov HAND odmet SURF neklasificirani površinski ribolov HARP harpun (osti) TL povlačni povraz – panula (mehanički) LL parangal TRAP klopka MWT pelagijska povlačna mreža TROL povlačni povraz - panula PS plivarica UNCL neodređene metode RR štapovi s udicama (mehanički) OT ostalo

Ispunjeni izvornik dokumenta mora se priložiti uz izvoznu pošiljku. Zadržite jedan primjerak radi vaše evidencije. Izvornik (uvoz) ili kopiju (izvoz) treba frankirati i poslati poštom ili faksom u roku od 24 sata od uvoza ili izvoza na: …









PRILOG VI.

UPUTE

DOKUMENT br.: Prostor za državu/entitet/entitet koji obavlja ribolov koji izdaje dokument za upisivanje kodiranog broja dokumenta državu/entitet/entitet koji obavlja ribolov.

(1) DRŽAVA/ENTITET ZASTAVE/ENTITET KOJI OBAVLJA RIBOLOV: Upišite naziv države/entiteta/entiteta koji obavlja ribolov plovila koje je ulovilo velikooku tunu u ovoj pošiljci i koji je izdao ovaj dokument. Prema preporukama ICCAT-a, samo država zastave plovila koje je ulovilo velikooku tunu u ovoj pošiljci ili, u slučaju kad plovilo djeluje u okviru ugovoru o zakupu (čarteru), država izvoznica može izdati ovaj dokument.

(2) NAZIV PLOVILA I REGISTRACIJSKI BROJ (ako je raspoloživ): Upišite ime i registracijski broj plovila koje je izlovilo velikooku tunu u pošiljci.

(3) KLOPKE ZA TUNE (ako je primjenjivo): Upišite naziv klopke kojom je izlovljena velikooka tuna iz pošiljke.

(4) MJESTO IZVOZA: Upišite grad, federalnu jedinicu ili provinciju i državu/entitet/entitet koji obavlja ribolov iz koje je velikooka tuna izvezena.

(5) PODRUČJE ULOVA: Označite područje ulova. (U slučaju (b) i (c), rubrike 6. i 7. nije potrebno ispuniti.)

(6) OPIS RIBE: Izvoznik mora što je točnije moguće pružiti sljedeće podatke. Napomena: jedna vrsta proizvoda navodi se u jednom retku.

(1) Vrsta proizvoda: navedite vrstu proizvoda u pošiljkama kao SVJEŽ ili ZAMRZNUT (F/FR) ili ŽIVA MASA, BEZ ŠKRGA I UTROBE, BEZ GLAVE, REPA I UTROBE, FILETI ili u DRUGOM obliku. Pri DRUGOM obliku, opišite vrstu proizvoda u pošiljci.

(2) Oznaka alata: navedite prema donjoj listi vrstu alata korištenog pri izlovu velikooke tune. Pri DRUGOJ vrsti, opišite vrstu alata, uključujući uzgoj.

(3) Neto-težina proizvoda u kg.

(7) IZJAVA IZVOZNIKA: Osoba ili tvrtka koja izvozi pošiljku velikooke tune mora navesti svoje ime, adresu, potpis, datum izvoza pošiljke i broj dozvole trgovca (ako je primjenjivo).

(8) OVJERA DRŽAVNE INSTITUCIJE: Navedite ime i puni naziv položaja službenika koji potpisuje dokument. Službenik mora biti zaposlen u nadležnom tijelu države zastave plovila koje je ulovilo velikooku tunu na koju se ovaj dokument odnosi ili osoba ili ustanova koju je ovlastila država zastave. Prema potrebi, ovaj zahtjev se ne primjenjuje sukladno s ovjerom dokumenta od strane državnog službenika ili u slučaju kad plovilo djeluje u okviru ugovora o najmu (čarteru), od strane ovlaštenog državnog službenika ili neke druge ovlaštene osobe ili ustanove te države izvoznice. Ukupna težina pošiljke mora se također navesti u ovoj rubrici. Zamjenske mjere predviđene stavcima A - D ICCAT-ove Rezolucije o ovjeri statističkog dokumenta za plavoperajnu tunu od strane državnog službenika, koje je Komisija usvojila 1993., mogu se prema gore navedenim uvjetima primijeniti na potvrde u okviru programa statističkog dokumenta za velikooku tunu.

(9) IZJAVA UVOZNIKA: Osoba ili tvrtka koja uvozi velikooku tunu mora navesti svoje ime, adresu, potpis, datum uvoza velikooke tune, broj dozvole (ako je primjenjivo) i konačno mjesto uvoza. Isto vrijedi i za uvoz u države/entitete/entitete koji obavljaju ribolov posrednike. Za svježe i poleđene proizvode, potpis uvoznika može biti zamijenjen potpisom djelatnika tvrtke koja provodi carinjenje, pod uvjetom da ga je uvoznik na odgovarajući način ovlastio za potpisivanje.

OZNAKE ALATA:







Oznaka Vrsta alata Oznaka Vrsta alata BB plovilo sa štapovima s mamcima SPOR neklasificirani sportski ribolov GILL mreža stajaćica SURF neklasificirani površinski ribolov HAND odmet TL povlačni povraz – panula (mehanički) HARP harpun (osti) TRAP klopka LL parangal TROL povlačni povraz - panula MWT pelagijska povlačna mreža UNCL neodređene metode PS plivarica OT ostalo RR štapovi s udicama (mehanički) SPHL sportski ribolov povrazima

JEDAN PRIMJERAK ISPUNJENOG DOKUMENTA VRATITE NA: (naziv nadležnog tijela države zastave).









PRILOG VII.

UPUTE

DOKUMENT br.: Prostor za državu/entitet/entitet koji obavlja ribolov koji izdaje dokument za upisivanje kodiranog broja dokumenta države/entiteta/entiteta koji obavlja ribolov.

(1) DRŽAVA/ENTITET ZASTAVE/ENTITET KOJI OBAVLJA RIBOLOV: Upišite naziv države/entiteta/entiteta koji obavlja ribolov plovila koje je izlovilo velikooku tunu u pošiljci i koji je izdao ovaj dokument. Prema rezoluciji IOTC-a, samo država zastave plovila koje je ulovilo velikooku tunu u ovoj pošiljci ili, u slučaju kad plovilo djeluje u okviru ugovora o zakupu (čarteru), država izvoznica može izdati ovaj dokument.

(2) NAZIV PLOVILA I REGISTRACIJSKI BROJ (ako je raspoloživ): Upišite naziv i registracijski broj plovila koje je izlovilo velikooku tunu u ovoj pošiljci.

(3) KLOPKE ZA TUNE (ako je primjenjivo): Upišite naziv klopke kojom je izlovljena velikooka tuna u pošiljci.

(4) MJESTO IZVOZA: Upišite grad, federalnu jedinicu ili provinciju i državu/entitet/entitet koji obavlja ribolov iz koje je velikooka tuna izvezena.

(5) PODRUČJE ULOVA: Označite područje ulova. (U slučaju (b) i (c), rubrike 6. i 7. nije potrebno ispuniti.)

(6) OPIS RIBE: Izvoznik mora što je točnije moguće pružiti sljedeće podatke. Napomena: jedna vrsta proizvoda navodi se u jednom retku.

(1) Vrsta proizvoda: navedite vrstu proizvoda u pošiljkama kao SVJEŽ ili ZAMRZNUT ili ŽIVA MASA, BEZ ŠKRGA I UTROBE, BEZ GLAVE, REPA I UTROBE, FILETI ili u DRUGOM obliku. Pri DRUGOM obliku, opišite vrstu proizvoda u pošiljci.

(2) Oznaka alata: navedite prema donjoj listi vrstu alata korištenog pri izlovu velikooke tune. Pri DRUGOJ vrsti, opišite vrstu alata, uključujući uzgoj.

(3) Neto težina proizvoda u kg.

(7) IZJAVA IZVOZNIKA: Osoba ili tvrtka koja izvozi pošiljku velikooke tune mora navesti svoje ime, adresu, potpis, datum izvoza pošiljke i broj dozvole trgovca (ako je primjenjivo).

(8) OVJERA DRŽAVNE INSTITUCIJE: Navedite ime i puni naziv položaja službenika koji potpisuje dokument. Službenik mora biti zaposlen u nadležnom tijelu države zastave plovila koje je ulovilo velikooku tunu na koju se ovaj dokument odnosi ili osoba ili ustanova ovlaštene od države zastave. Prema potrebi, ovaj zahtjev se ne primjenjuje sukladno s ovjerom dokumenta od strane državnog službenika ili, u slučaju kad plovilo djeluje u okviru ugovora o najmu (čartera), od strane ovlaštenog državnog službenika ili neke druge ovlaštene osobe ili ustanove države izvoznice. Ukupna težina pošiljke mora se također navesti u ovoj rubrici.

(9) IZJAVA UVOZNIKA: Osoba ili tvrtka koja uvozi velikooku tunu mora navesti svoje ime, adresu, potpis, datum uvoza velikooke tune, broj dozvole (ako je primjenjivo) i konačno mjesto uvoza. Isto vrijedi i za uvoz u države/entitete/entitete koji obavljaju ribolov posrednike. Za svježe i poleđene proizvode, potpis uvoznika može se zamijeniti potpisom djelatnika tvrtke koja provodi carinjenje, pod uvjetom da ga je uvoznik na odgovarajući način ovlastio za potpisivanje.

OZNAKE ALATA:







Oznaka Vrsta alata BB plovilo sa štapovima s mamcima GILL mreža stajaćica HAND odmet HARP harpun (osti) LL parangal MWT pelagijska povlačna mreža PS plivarica RR štapovi s udicama (mehanički) SPHL sportski ribolov povrazima SPOR neklasificirani sportski ribolov SURF neklasificirani površinski ribolov TL povlačni povraz – panula (mehanički) TRAP klopka TROL povlačni povraz - panula UNCL neodređene metode OT ostalo

JEDAN PRIMJERAK ISPUNJENOG DOKUMENTA VRATITE NA: (naziv nadležnog tijela države zastave).









PRILOG VIII.a







Popis plovila koja sudjeluju u japanskom programu raspodjele (Na dan 1. studenoga 2001.) Broj Godina raspodjele Država zastave Naziv plovila Tonaža Godina gradnje Ribolovno područje 1. 2002 BOLIVIJA YING CHIN HSIANG 66 379 1979. INDIJSKI OCEAN 2. 2002 KAMBODŽA HUA CHENG 707 606 1980. INDIJSKI OCEAN 3. 2002 KAMBODŽA HUA CHUNG 808 549 1980. INDIJSKI OCEAN 4. 2002 FILIPINI CHEN FA 736 636 1979. ATLANTIK 5. 2002 BOLIVIJA ZHONG I 85 437 1976. TIHI OCEAN 6. 2002 BELIZE LIEN TAI 491 1979. ATLANTIK 7. 2003 BELIZE JEFFREY 131 597 1980. TIHI OCEAN 8. 2003 EKVATORIJALNA GVINEJA WIN FAR 236 672 1978. INDIJSKI OCEAN 9. 2003 EKVATORIJALNA GVINEJA WIN FAR 266 535 1979. INDIJSKI OCEAN 10. 2003 BOLIVIJA CHIN I MING 663 1979. ATLANTIK 11. 2003 BOLIVIJA CHIN CHANG MING 578 1980. ATLANTIK 12. 2003 BOLIVIJA GOLDEN RICH (prije: ZHONG XIN 26) 520 1974. ATLANTIK 13. 2003 BOLIVIJA CHI MAN 556 1982. INDIJSKI OCEAN 14. 2003 BOLIVIJA HUNGYU 112 690 1981. INDIJSKI OCEAN 15. 2003 EKVATORIJALNA GVINEJA CHEN CHIANG 1 578 1988. INDIJSKI OCEAN









PRILOG VIII.b







Popis plovila koja plove pod tajvanskom zastavom i sudjeluju u programu ponovne registracije Broj Država zastave Naziv plovila Tonaža Ribolovno područje Godina gradnje 1. EKVATORIJALNA GVINEJA YIH SHUEN NO 212 470 INDIJSKI OCEAN 1999. 2. SEJŠELI SEYGEM 573 TIHI OCEAN 1997. 3. SEJŠELI SEYSTAR 573 TIHI OCEAN 1998. 4. VANUATU NINE LUCKY No 1 508 TIHI OCEAN 1998. 5. BELIZE WIN FAR No 868 498 TIHI OCEAN 1999. 6. EKVATORIJALNA GVINEJA WEI CHING 498 ATLANTIK 1997. 7. BELIZE JUI YING No 666 498 TIHI OCEAN 1997. 8. BELIZE CHEN FA No 1 550 INDIJSKI OCEAN 1997. 9. SEJŠELI SEYPERAL 680 TIHI OCEAN 1998. 10. BELIZE PING YUAN No 201 706 INDIJSKI OCEAN 1996. 11. BELIZE LIAN HORNG No 777 499 TIHI OCEAN 1998. 12. BELIZE FONG KU No 36 521 TIHI OCEAN 1997. 13. BELIZE SHYE SIN No 1 598 INDIJSKI OCEAN 1997. 14. BELIZE HUNG YU No 212 470 ATLANTIK 1997. 15. BELIZE HWA CHIN No 202 470 ATLANTIK 1997. 16. BELIZE SUNG HUI 573 ATLANTIK 1998. 17. BELIZE HSIEN HUA 106 625 TIHI OCEAN 2000. 18. BELIZE HSIEN HUA 107 625 TIHI OCEAN 2000. 19. BELIZE FU YUAN No 66 683 TIHI OCEAN 1998. 20. BELIZE LONG CHANG No 3 589 ATLANTIK 1997.

▼M1 —————

▼B









PRILOG X.

UPUTE

DOKUMENT br.: Prostor za državu/entitet/entitet koji obavlja ribolov koji izdaje dokument za upisivanje kodiranog broja dokumenta države/entiteta/entiteta koji obavlja ribolov.

DRŽAVA/ENTITET/ENTITET KOJI OBAVLJA RIBOLOV PONOVNOG IZVOZA : Upišite grad, federalnu jedinicu ili provinciju i državu/entitet/entitet koji obavlja ribolov iz koje je iglun bio ponovno izvezen.

MJESTO PONOVNOG IZVOZA : Upišite grad, državu ili provinciju i zemlju/pravni subjekt iz koje je iglun bio ponovno izvezen.

MJESTO PONOVNOG IZVOZA : : Izvoznik mora što je točnije moguće pružiti sljedeće podatke. Napomena: jedna vrsta proizvoda navodi se u jednom retku. (1) Vrsta proizvoda: navedite vrstu proizvoda u pošiljkama kao SVJEŽ ili ZAMRZNUT ili ŽIVA MASA, BEZ ŠKRGA I UTROBE, BEZ GLAVE, REPA I UTROBE, ODREZAK, FILETI ili u DRUGOM obliku. Pri DRUGOM obliku, opišite vrstu proizvoda u ovoj pošiljci. (2) Neto-težina: Neto-težina proizvoda u kg. (3) Država/entitet zastave/entitet koji obavlja ribolov: navedite naziv države/entiteta/entiteta koji obavlja ribolov plovila koje je ulovilo igluna u ovoj pošiljci. (4) Datum uvoza: datum kada je uvoz ostvaren.

OPIS PONOVNO IZVEZENE RIBE : Izvoznik mora što je točnije moguće pružiti sljedeće podatke. Napomena: jedna vrsta proizvoda navodi se u jednom retku. (1) Vrsta proizvoda: navedite vrstu proizvoda u pošiljkama kao SVJEŽ ili ZAMRZNUT ili ŽIVA MASA, BEZ ŠKRGA I UTROBE, BEZ GLAVE, REPA I UTROBE, ODREZAK, FILETI ili u DRUGOM obliku. Pri DRUGOM obliku, opišite vrstu proizvoda u ovoj pošiljci. (2) Neto težina: Neto-težina proizvoda u kg.

IZJAVA PONOVNOG IZVOZNIKA : Osoba ili tvrtka koja ponovno izvozi pošiljku igluna mora navesti svoje ime, adresu, potpis, datum ponovnog izvoza pošiljke i broj dozvole ponovnog izvoznika (ako je primjenjivo).

OVJERA DRŽAVNE INSTITUCIJE : Navedite ime i puni naziv položaja službenika koji potpisuje dokument. Službenik mora biti zaposlen u nadležnom tijelu države/entiteta/entiteta koji obavlja ribolov ponovnog izvoza koji je naveden u potvrdi ili osoba ili ustanova ovlaštena od strane nadležnog tijela za ovjeru ovih potvrdi. Zamjenske mjere opisane u stavcima A - D ICCAT-ove Rezolucije o ovjeri statističkog dokumenta za plavoperajnu tunu od strane državnog službenika, koje je Komisija usvojila 1993., mogu se prema gore navedenim uvjetima primijeniti na potvrde u okviru programa statističkog dokumenta za igluna.

IZJAVA UVOZNIKA : Osoba ili tvrtka koja uvozi iglune mora navesti svoje ime, naziv tvrtke, adresu, potpis, datum uvoza igluna, broj dozvole (ako je primjenjivo) i konačno mjesto uvoza nakon ponovnog izvoza. Isto vrijedi i za uvoz u države/entitete/entitete koji obavljaju ribolov posrednike. Za svježe i poleđene proizvode, potpis uvoznika može se zamijeniti potpisom djelatnika tvrtke koja provodi carinjenje, pod uvjetom da ga je uvoznik na odgovarajući način ovlastio za potpisivanje.

JEDAN PRIMJERAK ISPUNJENE POTVRDE VRATITE NA: (naziv nadležnog tijela države/entiteta/entiteta koji obavlja ribolov ponovnog izvoza).









PRILOG XI.

UPUTE

DOKUMENT br.: Prostor za državu/entitet/entitet koji obavlja ribolov koji izdaje dokument za upisivanje kodiranog broja dokumenta države/entiteta/entiteta koji obavlja ribolov.

(1) DRŽAVA/ENTITET/ENTITET KOJI OBAVLJA RIBOLOV PONOVNOG IZVOZA: Upišite naziv države/entiteta/entiteta koji obavlja ribolov koji ponovno izvozi velikooku tunu u ovoj pošiljci i koji je izdao ovaj dokument. Prema Preporuci ICCAT-a, samo država/entitet/entitet koji obavlja ribolov ponovnog izvoza može izdati ovu potvrdu.

(2) MJESTO PONOVNOG IZVOZA: Upišite grad, federalnu jedinicu ili provinciju i državu/entitet/entitet koji obavlja ribolov iz koje je velikooka tuna bila ponovno izvezena.

(3) OPIS UVEZENE RIBE: Izvoznik mora što je točnije moguće pružiti sljedeće podatke. Napomena: jedna vrsta proizvoda navodi se u jednom retku. (1) Vrsta proizvoda: navedite vrstu proizvoda u pošiljkama kao SVJEŽ ili ZAMRZNUT ili ŽIVA MASA, BEZ ŠKRGA I UTROBE, ZAČINJEN, FILETI ili u DRUGOM obliku. Pri DRUGOM obliku, opišite vrstu proizvoda u ovoj pošiljci. (2) Neto-težina: Neto težina proizvoda u kg. (3) Država/entitet zastave/entitet koji obavlja ribolov: navedite naziv države/entiteta/entiteta koji obavlja ribolov plovila koje je ulovilo velikooku tunu u ovoj pošiljci. (4) Datum uvoza: datum kada je uvoz ostvaren.

(4) OPIS RIBE ZA PONOVNI IZVOZ: Izvoznik mora što je točnije moguće pružiti sljedeće podatke. Napomena: jedna vrsta proizvoda navodi se u jednom retku. (1) Vrsta proizvoda: navedite vrstu proizvoda u pošiljkama kao SVJEŽ ili ZAMRZNUT ili ŽIVA MASA, BEZ ŠKRGA I UTROBE, BEZ GLAVE, REPA I UTROBE, FILETI ili u DRUGOM obliku. Pri DRUGOM obliku, opišite vrstu proizvoda u ovoj pošiljci. (2) Neto-težina: Neto-težina proizvoda u kg.

(5) IZJAVA PONOVNOG IZVOZNIKA: Osoba ili tvrtka koja ponovno izvozi pošiljku velikooke mora navesti svoje ime, adresu, potpis, datum ponovnog izvoza pošiljke i broj dozvole ponovnog izvoznika (ako je primjenjivo).

(6) OVJERA DRŽAVNE INSTITUCIJE: Navedite ime i puni naziv položaja službenika koji potpisuje dokument. Službenik mora biti zaposlen u nadležnom tijelu države/entiteta/entiteta koji obavlja ribolov ponovnog izvoza koji je navedenu u potvrdi ili osoba ili ustanova ovlaštena od strane nadležnog tijela za ovjeru ovih potvrda. Zamjenske mjere opisane u stavcima A - D ICCAT-ove Rezolucije o ovjeri statističkog dokumenta za plavoperajnu tunu od strane državnog službenika, koje je Komisija usvojila 1993., mogu se prema gore navedenim uvjetima primijeniti na potvrde u okviru programa statističkog dokumenta za velikooku tunu.

(7) IZJAVA UVOZNIKA: Osoba ili tvrtka koja uvozi velikooku tunu mora navesti svoje ime, adresu, potpis, datum uvoza velikooke tune, broj dozvole (ako je primjenjivo) i konačno mjesto uvoza nakon ponovnog izvoza. Isto vrijedi i za uvoze u države/entitete/entitete koji obavljaju ribolov posrednike. Za svježe i poleđene proizvode, potpis uvoznika može se zamijeniti potpisom djelatnika tvrtke koja provodi carinjenje, pod uvjetom da ga je uvoznik na odgovarajući način ovlastio za potpisivanje.

JEDAN PRIMJERAK ISPUNJENE POTVRDE VRATITE NA: (naziv nadležnog tijela države/entiteta/entiteta koji obavlja ribolov ponovnog izvoza).









PRILOG XII.

UPUTE

DOKUMENT br.: Prostor za državu/entitet/entitet koji obavlja ribolov koji izdaje dokument za upisivanje kodiranog broja dokumenta države/entiteta/entiteta koji obavlja ribolov.

(1) DRŽAVA/ENTITET/ENTITET KOJI OBAVLJA RIBOLOV PONOVNOG IZVOZA : Upišite naziv države/entiteta/entiteta koji obavlja ribolov koji ponovno izvozi velikooku tunu i koji je izdao ovaj dokument. Prema Rezoluciji IOTC-a samo država/entitet/entitet koji obavlja ribolov ponovnog izvoza može izdati ovu potvrdu.

(2) MJESTO PONOVNOG IZVOZA : Upišite grad, federalnu jedinicu ili provinciju i državu/entitet/entitet koji obavlja ribolov iz koje je velikooka tuna bila ponovno izvezena.

(3) OPIS UVEZENE RIBE : Izvoznik mora što je točnije moguće pružiti sljedeće podatke. Napomena: jedna vrsta proizvoda navodi se u jednom retku. (1) Vrsta proizvoda: navedite vrstu proizvoda u pošiljkama kao SVJEŽ ili ZAMRZNUT ili ŽIVA MASA, BEZ ŠKRGA I UTROBE, BEZ GLAVE, REPA I UTROBE, FILETI ili u DRUGOM obliku. Pri DRUGOM obliku, opišite vrstu proizvoda u ovoj pošiljci. (2) Neto težina: Neto težina proizvoda u kg. (3) Država/entitet zastave/entitet koji obavlja ribolov: navedite naziv države/entiteta/entiteta koji obavlja ribolov plovila koje je ulovilo velikooku tunu u ovoj pošiljci. (4) Datum uvoza: datum kada je uvoz ostvaren.

(4) OPIS RIBE ZA PONOVNI IZVOZ : Izvoznik mora što je točnije moguće pružiti sljedeće podatke. Napomena: jedna vrsta proizvoda navodi se u jednom retku. (1) Vrsta proizvoda: navedite vrstu proizvoda u pošiljkama kao SVJEŽ ili ZAMRZNUT ili ŽIVA MASA, BEZ ŠKRGA I UTROBE, BEZ GLAVE, REPA I UTROBE, FILETI ili u DRUGOM obliku. Pri DRUGOM obliku, opišite vrstu proizvoda u ovoj pošiljci. (2) Neto težina: Neto težina proizvoda u kg.

(5) IZJAVA PONOVNOG IZVOZNIKA : Osoba ili tvrtka koja ponovno izvozi pošiljku velikooke mora navesti svoje ime, adresu, potpis, datum ponovnog izvoza pošiljke i broj dozvole ponovnog izvoznika (ako je primjenjivo).

(6) OVJERA DRŽAVNE INSTITUCIJE : Navedite ime i puni naziv položaja službenika koji potpisuje dokument. Službenik mora biti zaposlen u nadležnom tijelu države/entiteta/entiteta koji obavlja ribolov ponovnog izvoza koji je naveden u potvrdi ili osoba ili ustanova ovlaštena od strane nadležnog tijela za ovjeru ovih potvrda.

(7) IZJAVA UVOZNIKA : Osoba ili tvrtka koja uvozi velikooku tunu mora navesti svoje ime, adresu, potpis, datum uvoza velikooke tune, broj dozvole (ako je primjenjivo) i konačno mjesto uvoza nakon ponovnog izvoza. Isto vrijedi i za uvoz u države/entitete/entitete koji obavljaju ribolov posrednike. Za svježe i poleđene proizvode, potpis uvoznika može se zamijeniti potpisom djelatnika tvrtke koja provodi carinjenje, pod uvjetom da ga je uvoznik na odgovarajući način ovlastio za potpisivanje.

JEDAN PRIMJERAK ISPUNJENE POTVRDE VRATITE NA: (naziv nadležnog tijela države/entiteta/entiteta koji obavlja ribolov ponovnog izvoza).









PRILOG XIII.

PODACI O OVJERI STATISTIČKIH DOKUMENATA ICCAT-a

1. Zastava:

2. Statistički dokument (plavoperajna tuna, iglun, velikooka tuna, svi:) _

3. Vlada/državno tijelo(tijela) ovlaštena za ovjeru statističkih dokumenata







Naziv tijela Adresa tijela Uzorak pečata

Napomena: Za svako tijelo priložite popis imena, položaja i adresa osoba ovlaštenih za ovjeravanje dokumenata.

4. Druge ustanove/institucije koje je vlada/tijelo ovlastilo za ovjeravanje statističkih dokumenata







Naziv tijela Adresa tijela Uzorak pečata

Napomena: Za svako tijelo priložite popis imena, položaja i adresa osoba ovlaštenih za ovjeravanje dokumenata.

Uputa:

Ugovorne stranke i neugovorne stranke, entiteti i entiteti koji obavljaju ribolov a koji surađuju i čija plovila love vrste za koje je pri međunarodnoj trgovini potrebno predočiti statističke dokumente ICCAT-a mole se da dostave podatke navedene na ovoj stranici izvršnom tajniku ICCAT-a ( *1 ) i da osiguraju da će pravodobno biti obaviješten o svim promjenama.









PRILOG XIV.

PODACI O OVJERI STATISTIČKIH DOKUMENATA IOTC-a

1. Zastava:

2. Državne organizacije/tijela akreditirane za ovjeru statističkih dokumenata







Naziv organizacije Adresa organizacije Uzorak pečata

Napomena: Za svaku organizaciju priložite popis imena, položaja i adresa osoba ovlaštenih za ovjeravanje dokumenata.

3. Druge ustanove/institucije koje je vlada/tijelo ovlastilo źa ovjeravanje statističkih dokumenata







Naziv organizacije Adresa organizacije Uzorak pečata

Napomena: Za svaku organizaciju priložite popis imena, položaja i adresa osoba ovlaštenih za ovjeravanje dokumenata.

Upute:

Ugovorne stranke i neugovorne stranke, entiteti i entiteti koji obavljaju ribolov čija plovila love vrste za koje je pri međunarodnoj trgovini potrebno predočiti statističke dokumente mole se da informacije dostave koristeći ovaj obrazac te da osiguraju da se sve promjene pravodobno proslijede Tajništvu ( *2 ).

▼M1 —————

▼B









PRILOG XVI.







POLUGODIŠNJE IZVJEŠĆE O STATISTIČKOM DOKUMENTU ICCAT-a ZA IGLUNA Razdoblje od _ do _ DRŽAVA/ENTITET/ENTITET KOJI OBAVLJA RIBOLOV UVOZNIK MjesecMjesecGodina Država/entitet zastave/entitet koji obavlja ribolov Oznaka područja Oznaka pribora Mjesto izvoza Vrsta proizvoda Težina proizvoda (kg) F/FR RD/GG/DR/FL/OT







OZNAKA VRSTA ALATA KOD TIP PROIZVODA BB plovilo sa štapovima s mamcima F svjež GILL mreža stajaćica FR zamrznut HAND odmet RD živa masa HARP harpun (osti) GG bez škrga i utrobe LL parangal DR bez glave, repa i utrobe MWT pelagijska povlačna mreža FL fileti PS plivarica ST odrezak RR štapovi s udicama (mehanički) OT u drugom obliku; opišite vrstu proizvoda u pošiljci SPHL sportski ribolov povrazima SPOR neklasificirani sportski ribolov SURF neklasificirani površinski ribolov PODRUČJE OZNAKA TL povlačni povraz – panula (mehanički) NAT Sjeverni Atlantik TRAP klopka SAT Južni Atlantik TROL povlačni povraz - panula MED Sredozemno more UNCL neklasificirane metode PAC Tihi ocean OT ostalo (navedite pojedinosti: _) ID Indijski ocean







POLUGODIŠNJE IZVJEŠĆE O ICCAT DOZVOLI ZA PONOVNI IZVOZ IGLUNA Razdoblje od _ do _ DRŽAVA UVOZNICA MjesecMjesecGodina Država zastave Država ponovnog izvoza Mjesto izvoza Vrsta proizvoda Težina proizvoda (kg) F/FR RD/GG/DR/FL/OT







VRSTA PROIZVODA F FR RD GG DR ST FL OT svjež zamrznut živa masa bez škrga i utrobe bez glave, repa i utrobe odrezak fileti u drugom obliku; opišite vrstu proizvoda u pošiljci









PRILOG XVII.







POLUGODIŠNJE IZVJEŠĆE O STATISTIČKOM DOKUMENTU ICCAT-a ZA VELIKOOKU TUNU Razdoblje od _ do _ DRŽAVA/ENTITET/ENTITET KOJI OBAVLJA RIBOLOV UVOZNIK MjesecMjesecGodina Država/entitet zastave/entitet koji obavlja ribolov Oznaka područja Oznaka pribora Mjesto izvoza Vrsta proizvoda Težina proizvoda (kg) F/FR RD/GG/DR/FL/OT







OZNAKA ALATA VRSTA ALATA KOD TIP PROIZVODA BB plovilo sa štapovima s mamcima F svjež GILL mreža stajaćica FR zamrznut HAND odmet RD živa masa HARP harpun (osti) GG bez škrga i utrobe LL parangal DR bez glave, repa i utrobe MWT pelgijska povlačna mreža FL fileti PS plivarica OT u drugom obliku; opišite vrstu proizvoda u pošiljci RR štapovi s udicama (mehanički) SPHL sportski ribolov povrazima SPOR neklasificirani sportski ribolov SURF neklasificirani površinski ribolov TL povlačni povraz – panula (mehanički) KOD OZNAKA PODRUČJE TRAP klopka ID Indijski ocean TROL povlačni povraz (panula) PA Tihi ocean UNCL neklasificirane metode AT Atlantski ocean OT ostalo (navedite pojedinosti)







POLUGODIŠNJE IZVJEŠĆE O ICCAT DOZVOLI ZA PONOVNI IZVOZ VELIKOOKE TUNE Od_ do _ DRŽAVA/ENTITET/ENTITET KOJI OBAVLJA RIBOLOV UVOZNIK MjesecMjesecGodina Država/entitet zastave/entitet koji obavlja ribolov Država/entitet zastave/entitet ponovnog uvoza Mjesto ponovnog izvoza Vrsta proizvoda Težina proizvoda (kg) F/FR RD/GG/DR/FL/OT







KOD F FR RD GG DR FL OT VRSTA PROIZVODA svjež zamrznut živa masa bez škrga i utrobe bez glave, repa i utrobe fileti u drugom obliku; opišite vrstu proizvoda u pošiljci









PRILOG XVIII.







POLUGODIŠNJE IZVJEŠĆE O STATISTIČKOM DOKUMENTU IOTC-a ZA VELIKOOKU TUNU Razdoblje od _ do _ DRŽAVA/ENTITET/ENTITET KOJI OBAVLJA RIBOLOV UVOZNIK MjesecMjesecGodina Država/entitet zastave/entitet koji obavlja ribolov Oznaka područja Oznaka alata Mjesto izvoza Vrsta proizvoda Težina proizvoda (kg) F/FR RD/GG/DR/FL/OT







OZNAKA ALATA VRSTA ALATA KOD TIP PROIZVODA BB plovilo sa štapovima s mamcima F svjež GILL mreža stajaćica FR zamrznut HAND odmet RD živa masa HARP harpun (osti) GG bez škrga i utrobe LL parangal DR bez glave, repa i utrobe MWT pelagijska povlačna mreža FL odrezak PS plivarica OT u drugom obliku; opišite vrstu proizvoda u pošiljci RR štapovi s udicama (mehanički) SPHL sportski ribolov povrazima SPOR neklasificirani sportski ribolov SURF neklasificirani površinski ribolov TL povlačni povraz – panula (mehanički) KOD OZNAKA PODRUČJA TRAP klopka ID Indijski ocean TROL povlačni povraz - panula PA Tihi ocean UNCL neklasificirane metode AT Atlantski ocean OT ostalo (navedite pojedinosti:)







POLUGODIŠNJE IZVJEŠĆE O ICCAT DOZVOLI ZA PONOVNI IZVOZ IGLUNA Razdoblje od _ do _ DRŽAVA UVOZNICA MjesecMjesecGodina Država zastave Država/entitet/entitet koji obavlja ribolov ponovnog uvoza Mjesto izvoza Vrsta proizvoda Težina proizvoda (kg) F/FR RD/GG/DR/FL/OT







KOD VRSTA PROIZVODA F FR RD GG DR FL OT svjež zamrznut živa masa bez škrga i utrobe bez glave, repa i utrobe fileti u drugom obliku; opišite vrstu proizvoda u pošiljci









PRILOG XIX.







Uredba (EZ) br. 858/94 Ova Uredba — Članak 1. — Članak 3. — Članak 2. — Članak 4. — Članak 2.a — Članak 5. — Članak 3. stavak 1., 2. i 3. — Članak 4. — Članak 3. stavak 4. — Članak 6. — Članak 3.a — Članak 6. — Članak 4. — — Članak 5. — Članak 9. — Prilog I. — Prilog IV.a — Prilog II. — Prilog IV.b — Prilog III. — Prilog IX.